
Ministru kabineta rīkojums Nr. 350
Rīgā 2022. gada 24. maijā (prot. Nr. 28 29. §)
Par Latvijas Republikas delegāciju Pasaules Tirdzniecības organizācijas 12. ministru konferencē un ar to saistītajā sanāksmē Eiropas Savienības Ārlietu padomes kopējās tirdzniecības politikas jautājumos
· 1. Lai nodrošinātu Latvijas dalību Pasaules Tirdzniecības organizācijas 12. ministru konferencē, kas norisināsies Ženēvā (Šveicē) no 2022. gada 12. jūnija līdz 15. jūnijam, un ar to saistītajā sanāksmē Eiropas Savienības Ārlietu padomes kopējās tirdzniecības politikas jautājumos, kas norisināsies Ženēvā (Šveicē) 2022. gada 12. jūnijā, izveidot Latvijas Republikas delegāciju šādā sastāvā:
· 1.1. Z. Kalniņa-Lukaševica – Ārlietu ministrijas parlamentārā sekretāre (delegācijas vadītāja);
· 1.2. B. Hasans – Latvijas Republikas ārkārtējais un pilnvarotais vēstnieks ANO Ženēvā, Latvijas Republikas pārstāvis Pasaules Tirdzniecības organizācijā (delegācijas vadītāja vietnieks);
· 1.3. J. Štālmeistars – Ārlietu ministrijas Ekonomisko attiecību, tirdzniecības un attīstības sadarbības direkcijas vadītājs;
· 1.4. I. Berķe – Ārlietu ministrijas Ārējās tirdzniecības un investīciju nodaļas vadītāja, departamenta direktora vietniece;
· 1.5. R. Danelsons – Latvijas Republikas pastāvīgās pārstāvniecības ANO Ženēvā padomnieks;
· 1.6. D. Freimane – Zemkopības ministrijas Tirgus kopējās organizācijas nodaļas vadītāja.
· 2. Izdevumus, kas saistīti ar dalību šā rīkojuma 1. punktā minētajā konferencē un ar to saistītajā sanāksmē, segt no tās ministrijas budžeta līdzekļiem, kuru pārstāv attiecīgais delegācijas loceklis.
· 3. Atzīt par spēku zaudējušu Ministru kabineta 2021. gada 16. novembra rīkojumu Nr. 851 "Par Latvijas Republikas delegāciju Pasaules Tirdzniecības organizācijas 12. ministru konferencē un ar to saistītajā sanāksmē Eiropas Savienības Ārlietu padomes kopējās tirdzniecības politikas jautājumos" (Latvijas Vēstnesis, 2021, 25. nr.).

